  Анжелика Тихонова корреспондент Евгений Мерзляков 22-тӥ куартолэзе Удмуртиысь «Лудорвай» музей-заповедникын бесерман юртъерез усьтӥзы. Ужрадэ ивортодэтъя «Удмуртия» агентстволэн корреспондентэз вуылӥз. «Лудорвайын» музейын бесерман юртъерез усьтӥзы «Лудорвай» музей огъетын ужасьёс туж трос кужымзэс сётизы. Юртэз сямъёсты чакласа вайыны но утьыны вильзэ пуктэмлэсь трослы секытгес. Со «Лудорвайлэн» сяна, Удмуртилэн но аспӧртэмлыкез луоз. Мон оскисько, адямиос элькунамы юри бесерман лулчеберетэн тодматскыны вуылозы Владимир Соловьёв, Удмуртиысь лулчеберетъя министрЛулчеберетъя министр пусйиз, Удмуртия бесерманъёслэн мер огазеяськонзылы котьку но юрттыны тырше шуыса. Кылсярысь, кӧня ке ар талэсь азьло ньыль ёросъёслы, кытын соос уло, крезьгуро инструментъёс басьтыны, коллективъёссылы дӥсьёс вурыны коньдон висъяллязы. Озьы ик йӧскалык но партилэн ӵектосъёссы улсын лулчеберет юртъёссэс тупатъяло. Ӵапак «Культура» йӧскалык ӵектос улсын «Лудорвай» музей-заповедникын бесерман юртъерез но лэсьтӥзы. Сое пуктон бордын ньыль ар ӵоже тыршизы. Табере куноос отчы вуыса бесерман лулчеберетэн тодматскыны быгато. Мон ӵукна сайкай малпанэн, табере мынам, бесерман калыкысь адямилэн, Удмуртилэн шораз ик коркае вань шуыса. Ачиз корка но экспонатъёсыз – Юнда черкогуртысь. Оскисько, ваньмыз бесерман сямъёсъя лэсьтэмын. Мон понна та туж бадӟым ужрад. Со туж умой! Мон туж шумпотӥсько ми - бесерманъёс – понна, озьы ик Лудорвай понна но Надежда Сидорова, Юндаысь Бесерман лулчеберетъя центрен кивалтӥсь Ватсан Бесерманъёс – Россиысь ӧжыт лыдъем финн-угор калык, кудӥз Удмуртиын 41 интыосын улэ. 2010-тӥ арын калыкез лыдъян-чотан лыдпусъёсъя, бесерманъёслэн лыдзы 2 сюрс 201 адями луэ. Соос элькунлэн уйпал но шундыпуксён палаз Юкаменск, Глаз, Балезино, Яр ёросъёсын, озьы ик Киров улосвыллэн артысь ёросъёсаз уло. Тодэ вайытом, азьвыл «Лудорвай» музей-заповедникысь ӧнерчи ивортодэтъя «Удмуртия» агентстволы бесерман юртъере мар-мар пыриз, кытысь вайизы, кыӵе солэн аспӧртэмлыкъёсыз вераз вал.  Тегъёс: Музей Удмуртия Лудорвай йӧскалыклулчеберет бесерманъёс  